als_Latn dik_Latn sag_Latn
Trajneri i Chelsea, Jose Mourinho del hapur. Sipas luzitanit Petr Cech duhet të gjejë një ekip të ri nëse dëshiron të luajë rregullisht përgjatë gjithë sezonit.
Trajneri i Chelsea, Jose Mourinho del hapur. Sipas luzitanit Petr Cech duhet të gjejë një ekip të ri nëse dëshiron të luajë rregullisht përgjatë gjithë sezonit. Gjithçka lidhet me rikthimin te “Blutë e Londrës” të Tibaut Courtois, i cili mbetet zgjedhje e parë për portën e Cheslea.
“Mendoj se ka ardhur momenti që pronarët dhe bordi drejtues i Chelsea të ulen dhe të bisedojnë me Petr. Ai e meriton respektin maksimal të klubit. Unë nuk kam folur me te sepse kurrë në karrierën time nuk kam biseduar me futbollistët për vendimet që marr. Sigurisht që nëse ndonjë lojtar kërkon një shpjegim unë kurrë nuk ia mbyll derën.”Mëse i qartë 51-vjeçari, që gjithsesi rezervon fjalët më të mirë për portierin që ka qenë titullar i padiskutueshëm te Chelsea gjatë dekadës së fundit.
“Petr duhet të luajë. Sigurisht që unë nuk e kam problem ta aktivizoj në çdo ndeshje dhe në çdo kompeticion. Unë kam shumë besim tek ai, por kam vendosur të bëj rotacion për shkak të numrit të madh të ndeshjeve. Unë kam në dispozicion 2 portierët më të mirë në botë.”
Petr Cech është aktivizuar në rreth 450 ndeshje me Chelsea, që pas mbërritjes së tij nga Rennes në vitin 2004 por tashmë ka ardhur momenti të gjejë një destinacion të ri nëse nuk dëshiron të qëndrojë në stol. Paris Saint Germmain dhe Monaco kanë shfaqur interes për 32-vjeçarin që ende nuk ka vendosur nëse do të largohet nga “Stemford Bridge”.
als_Latn als_Latn als_Latn als_Latn als_Latn